CELEX: 62011CN0038
Language: et
Date: 2011-01-28 00:00:00
Title: Kohtuasi C-38/11: Eelotsusetaotlus, mille on esitanud Supremo Tribunal Administrativo (Portugal) 28. jaanuaril 2011 — Amorim Energia BV versus Ministério das Finanças e da Administração Pública

30.4.2011   
            
            
               ET
            
            
               Euroopa Liidu Teataja
            
            
               C 130/9
            
         Eelotsusetaotlus, mille on esitanud Supremo Tribunal Administrativo (Portugal) 28. jaanuaril 2011 — Amorim Energia BV versus Ministério das Finanças e da Administração Pública
   (Kohtuasi C-38/11)
   2011/C 130/16
   Kohtumenetluse keel: portugali
   
      Eelotsusetaotluse esitanud kohus
   
   Supremo Tribunal Administrativo
   
      Põhikohtuasja pooled
   
   
      Kaebuse esitaja: Amorim Energia BV
   
      Vastustaja: Ministério das Finanças e da Administração Pública
   
      Eelotsuse küsimused
   
   Kas ELTL artiklitega 63 ja 65 (varem EÜ artiklid 56 ja 58) on vastuolus liikmesriigi selline õigusnorm, nagu sisaldub CIRC [ettevõtte tulumaksu seadus] artikli 46 lõikes 1, artikli 96 lõigetes 2 ja 3, artikli 14 lõikes 3 ja artiklis 89, mis jaotatud tulu majandusliku topeltmaksustamise kaotamise valdkonnas ei võimalda vaatamata nõukogu 23. juuli 1990. aasta direktiivi 90/435/EMÜ (1) järgimisele teises liikmesriigis asuvatel osanikest äriühingutel saada tagasi päritoluriigis kinni peetud tulumaksu samadel tingimustel nagu Portugalis asuvad osanikest äriühingud, nõudes selles osas suuremat minimaalset osalust ja selle säilitamist pikema miinimumperioodi jooksul, mis raskendab majandusliku topeltmaksustamise tühistamist või muudab selle võimatuks?
   
      (1)  Nõukogu 23. juuli 1990 direktiiv 90/435/EMÜ eri liikmesriikide emaettevõtjate ja tütarettevõtjate suhtes kohaldatava ühise maksustamissüsteemi kohta (EÜT L 225, lk 6, ELT eriväljaanne 09/01, lk 147).